Source: https://www.najpravo.sk/clanky/dnesny-pamatny-den-den-obeti-holokaustu-a-rasoveho-nasilia.html
Timestamp: 2020-07-14 04:52:20+00:00
Document Index: 17724997

Matched Legal Cases: ['§ 20', '§ 41', '§ 43', '§ 64', '§ 68', '§ 68', '§ 73', '§ 73', '§ 90', '§ 90', '§ 95', '§ 102', '§ 104', '§ 105', '§ 16', '§ 110', '§ 112', '§ 112', '§ 110', '§ 112', '§ 120', 'súd ', '§ 115', '§ 141', '§ 141', '§ 141', 'súd ', '§ 150', '§ 153', '§ 156', '§ 150', '§ 154', '§ 162', '§ 150', '§ 26', '§ 50', '§ 150', '§ 26', '§ 172', '§ 191', '§ 196', '§ 24', '§ 198', '§ 162', 'Súd ', '§ 208', '§ 207', '§ 36', 'súd ', '§ 208', '§ 236', '§ 237', '§ 236', '§ 1', '§ 9', 'súd ', 'súd ', '§ 3', '§ 43', '§ 1', '§ 150', '§ 150', 'Čl.1', '§ 150', '§ 155', '§ 2', '§ 1', '§ 153', '§ 150', '§ 154', 'Čl.2', 'súd ', '§ 156', '§ 150', 'Súd ', '§ 188', '§ 166', '§ 150', 'súd ', 'Čl.3', '§ 150', '§ 156', '§ 2', '§ 156', '§ 150', 'Čl.4', '§ 1', 'súd ', '§ 152']

Dnešný pamätný deň: Deň obetí holokaustu a rasového násilia | Články | Najprávo.sk - najlepší právny poradca
9.9. 2016, 18:33 | najpravo.sk
Dnes si pripomíname Deň obetí holokaustu a rasového násilia. Ide o pamätný deň podľa zákona č. 241/1993 Z.z. o štátnych sviatkoch, dňoch pracovného pokoja a pamätných dňoch, ktorý bol do tohto zákona zaradený novelou citovaného zákona účinnou od novembra roku 2000.
Dôvodová správa k tejto novele uvádzala, že dlhé dejiny ľudskej civilizácie sú poznačené vojnami, rasovým násilím, diskrimináciou, etnickou nenávisťou a genocídnymi čistkami. Najmä naše 20. storočie sa do dejín vpísalo nacionalizmom, triednou nenávisťou a terorom a predovšetkým rasizmom v tej najohavnejšej podobe - holokaustu: hromadnej fyzickej likvidácie, vyvražďovania a genocídy Židov, najmä v priebehu druhej svetovej vojny v nacistických koncentračných táboroch. Genocída mala mnoho podôb a predstavuje tragédiu, ktorá sa udiala so židovským spoločenstvom v nacistickom Nemecku, v jeho satelitných krajinách a nacistami a fašistami porobených štátoch. Predstavovala nacistickú ideu o tom, že neárijské etniká (Židia, Cigáni, Slovania a pod.), predstavujú absolútne zlo, že Nemci sú vyvoleným národom a že osud civilizácie závisí na boji medzi Árijcami a Semitmi, pričom víťazstvo Židov znamená jej zničenie a naopak víťazstvo Árijcov bude začiatkom duchovnej revolúcie, bude znamenať koniec súčasnej degenerácie a začiatok novej éry. Antihumánna idea bola vedená snahou nacististickej ideológie o konečné riešenie židovskej otázky v Európe fyzickou likvidáciou Židov z dôvodov rasových (antisemitizmus) a u veľkej časti židov i náboženských (antijudaizmus). Predstavovalo ju prenasledovanie, zbavenie občianskych práv a majetku, deportácie, internácie a likvidácie Židov a to podľa nacistických rasových, tzv. norimberských zákonov a na základe po stáročia šíreného antijudaizmu. Práve v nacistickej ideológii, v nacistickom učení o rasách - mýtu krvi, rasy a národa, predstavovala tzv. židovská menejcenná rasa osobitné nebezpečie pre upevňovanie "čistoty" nemeckej, árijskej rasy. "Židovská rasa" sa popri iných "rasách" stala hlavným cieľom procesu Endlosungu, fyzického zbavenia sa tzv. cudzích, menejcenných rás.
V satelitných štátoch nacistického Nemecka bola účasť na Endlosungu, t. j. na Holocauste prekrývaná pojmom odsun alebo deportácie, pričom sa o nacistických táboroch smrti akoby nevedelo. Takto tomu bolo v Taliansku, kde boli v roku 1938 prijaté rasistické zákony, alebo vo Francúzsku, kde v roku 1940 po nastolení "vichystického režimu" boli schválené rasistické zákony, ktoré boli veľmi podobné zákonom z Norimberku.
V období 1. Slovenskej republiky (1939-1945) boli schválené mnohé antihumánne, rasistické protižidovské vládne nariadenia a vyhlášky (napr. o vymedzení pojmu žid, o vylúčení židov z verejných služieb, o súpise židovského majetku, o povinnosti židov odovzdať pasy, o židovských podnikoch, o pracovnej povinnosti židov, o prechode vlastníctva niektorých židovských nehnuteľností na slovenský štát, o majetku židov prepadnutom v prospech štátu a na vykonávanie niektorých ustanovení zákona o vysťahovaní židov) a zákony (napr. o vysťahovaní židov, o obmedzeniach židov pri osvojení). Dňa 9. septembra 1941 bolo schválené nariadenie číslo 198. O právnom postavení Židov (Slovenský zákonník, čiastka 52., vydaná dňa 10. septembra 1941).
Uvedené nariadenie vlády Vojtecha Tuku - tzv. Židovský kódex, vypracované podľa vzoru nacistických norimberských zákonov z roku 1935 obsahovalo 270 paragrafov, ktorými boli občania židovskej národnosti na Slovensku postavení mimo zákon. Bol zameraný na občiansku, hospodársku a politickú degradáciu Židov ako "neárijského" obyvateľstva. Predstavovalo vyvrcholenie perzekúcie úplným pozbavením základných ľudských práv a slobôd. Uvedené vládne nariadenie podpísal: Vojtech Tuka, predseda vlády a 7 členov vlády Jozef Sivák, Alexander Mach, Mikuláš Pružinský, Gejza Fritz, Gejza Medrický, Július Stano a Ferdinand Čatloš. Pretože bolo nariadením vlády, nemusel ho v zmysle vtedajšej právnej normy podpisovať predseda Snemu Slovenskej republiky Martin Sokol a prezident SR Jozef Tiso. Na prípravu znenia vládneho nariadenia č. 198 dohliadal Hans Globke, tvorca rozsiahlych komentárov k norimberským zákonom. Na Slovensku vznikli pracovné tábory a strediská (Sereď, Nováky, Vyhne, Bratislava - Patrónka, Poprad, Žilina) pre Židov odkiaľ boli vypravené transporty priamo do koncentračných táborov. Postupne boli likvidovaní aj Cigáni a v zmysle nacistickej ideológie by iste prišlo aj na Slovanov, ako menejcennej rasy.
Deportácie, nútené vysťahovanie Židov zo Slovenska do koncentračných táborov začali 25. marca 1942, keď z Popradu do Osviečima bolo vyvezených 1. 000 mladých žien a dievčat. Za každého vyvezeného Žida zaplatila slovenská vláda 500 ríšskych mariek. V októbri 1942 boli deportácie zastavené po správach o ich vyhladzovaní, dovtedy bolo vyvezených 57. 752 slovenských občanov židovského pôvodu. Vypravených bolo 57 transportov do Osviečima a do okolia Lublina.
Deportácie legalizoval ústavný zákon z 15. 5. 1942 o vysťahovaní židov. Ihneď po vydaní vládneho nariadenia - tzv. Židovského kódexu vyslovili razantný protest evanjelickí biskupi a 7. októbra 1941 protestovali zvláštnym memorandom aj slovenskí katolícki biskupi, slovenský katolícky klérus vydal pastierske listy, protestovala aj Sv. Stolica. Po nemeckej okupácii Slovenska koncom augusta 1944 a v priebehu i po postupnom potlačení SNP boli deportácie obnovené a postihli ďalších okolo 13. 000 občanov židovského pôvodu. Spolu bolo deportovaných približne 70. 752 židov, z toho takmer 68. 000 zahynulo v nacistických koncentračných táboroch.
Už samotný akt arizácie, pozbavenia slovenských občanov židovského pôvodu majetku, ich sústreďovanie do pracovných táborov na Slovensku bol prejavom proti občianskym a ľudským právam.
Celý pokrokový svet odsudzoval, a odsudzuje akékoľvek prejavy intolerancie, etnického násilia a diskriminácie - prejavy rasizmu, xenofóbie a nacionalizmu, ktoré v dejinách viedli a vedú k vojnám, etnickým čistkám a genocíde.
Z toho dôvodu už po prijatí Charty OSN dňa 26. júna 1945, ktorej signatárom bola aj ČSR, bola v druhej časti 1. zasadania VZ OSN v New Yorku 23. októbra 1946 prijatá rezolúcia o zákaze vojnovej propagandy a zákaze genocídy. Dňa 21. decembra 1965 prijalo Valné zhromaždenia OSN zmluvu o odstránení všetkých foriem rasovej diskriminácie, ktorá odmietala každé rozlišovanie, vylučovanie, obmedzovanie alebo znevýhodňovanie založené na rase, farbe kože, národnostnom pôvode, ktorého cieľom alebo dôsledkom je zrušenie či obmedzenie uznania, uplatňovania alebo výkonu ľudských práv a základných slobôd. Zákaz rasovej diskriminácie sa stal súčasťou zásad ochrany ľudských práv a základných slobôd, ktoré sú platné v súčasnom medzinárodnom práve a našli svoje vyjadrenie v Charte OSN. Napriek tomu stále vo svete sa prejavujú individuálne, kolektívne a lokálne formy rasizmu, xenofóbie, intolerancie a etnickej nenávisti. Mnohé skreslené údaje o takto orientovaných skutkoch akéhokoľvek druhu násilia prežívajú vo vedomí nielen našej spoločnosti. Svedčia o tom i rozličné genocídne a krvavé konflikty aj na konci 20. storočia vo svete i na európskom kontinente. Z toho dôvodu je žiadúce systematicky si pripomínať tragédie minulosti, ich zdroje, príčiny a dôsledky rasizmu a nacionalizmu i v stredoeurópskom regióne a v našich najnovších dejinách. Patria k nim mnohé rasistické a nacionalistické prejavy v spoločných dejinách proti tu žijúcim etnikám, náboženským komunitám, dnes aj príslušníkom, občanom mimoeurópskeho pôvodu, ale aj slovenským Rómom. K trvalo platnému mementu, aj pre občanov Slovenskej republiky, patrí minulá tragédia Židov - holokaust. Ž uvedených dôvodov, najmä v zmysle nedávnej Deklarácie zo Štokholmského medzinárodného fóra o holokauste, holokauste, ktorý zásadne ohrozil základy civilizácie, navrhujeme vyhlásiť 9. september v Slovenskej republike za Pamätný deň obetiam holokaustu a rasového násilia. Jeho vyhlásenie NR SR bude prejavom nášho odmietania akéhokoľvek druhu rasizmu, rasovej diskriminácie a rasovej segregrácie, našim príspevkom o strašnej pravde holokaustu a pamäti obetiam rasového násilia, najmä proti tým, ktorí sa ju snažia zamlčať a ľahostajne prizerajú na jeho rozličné prejavy aj v súčasnosti. Bude výrazom nášho súcitu s trpiacimi obeťami vo svete, vo vzťahu k pamiatke mŕtvych obetí a úctou k tým, ktorí celý svoj život zasvätili boju proti akémukoľvek rasovému násiliu, za prehlbovanie porozumenia, priateľstva, tolerancie a spravodlivosti medzi národmi.
Vzhľadom na uvedené je navrhovaná právna úprava spoločensky žiadúca a potrebná, dodáva dôvodová správa.
Pridávame celé znenie Nariadenia zo dňa 9. septembra 1941 číslo 198/1941 Sl. z. o právnom postavení Židov v poslednom, štyrikrát aktualizovanom, znení.
Zmena: 108/1942 Sl.z.
Zmena: 24/1943 Sl.z.
Zmena: 148/1943 Sl.z.
Zmena: 8/1945 Sl.z.
Zrušený od 16.11.1943
(2) zrušený od 16.11.1943.
(3) zrušený od 16.11.1943.
a) kto, súc podľa § 20 vylúčený z výkonu svojho povolania, v ňom pokračuje,
(1) Žid (židovské sdruženie) ako odosielateľ akejkoľvek poštovej zásielky (listy, balíky a pod.) vo vnútrozemskom styku je povinný uviesť na nej svoju presnú adresu a ľahko zbadateľné označenie (židovskú hviezdu).
(2) Kto poruší ustanovenie ods. 1, sa potresce okresným (štátnym policajným) úradom pre priestupok peňažným trestom od Ks 100.- do Ks 10.000.-, ktorý sa má v prípade nevymožiteľnosti premeniť na zatvorenie od 1 dňa do 15 dní.
Obmedzenie spolkového a shromažďovacieho práva, ako aj tlačovej slobody.
Porušenie ustanovení § 41 trescú okresné (štátne policajné) úrady ako priestupok peňažným trestom od Ks 500.- do Ks 50.000.-, ktorý sa má v prípade nevymožiteľnosti premeniť na zatvorenie od 5 dní do 30 dní.
Porušenie ustanovení §§ 43 až 47 trescú ako priestupok okresné (štátne policajné) úrady peňažným trestom od Ks 1000.- do Ks 100.000.- alebo zatvorením od 10 dní do 60 dní. V prípade nevymožiteľnosti má sa peňažný trest premeniť na zatvorenie od 10 dní do 60 dní.
(4) Zákaz uvedený v ods. 3 sa nevzťahuje na nakladanie (dispozíciu) s hospodárskymi podnikmi (závodmi), ich majetkovými súčiastkami, príslušenstvom nežidovských manželov Židov. Zákaz, uvedený v ods. 3, sa nevzťahuje ani na nakladanie s účastinami, závodnými podielmi a kuksami; nakladať s týmito možno bez ohľadu na ich hodnotu s povolením komisie, zriadenej pri Slovenskej národnej banke podľa vládneho nariadenia č. 113/1939 Sl.z., ktorej členom pri povoleniach podľa tohto odseku je aj zástupca Ústredného hospodárskeho úradu. Povolenie možno vydať len so súhlasom zástupcu Ústredného hospodárskeho úradu.
(1) Všetky platby v prospech Židov, nežidovských manželov Židov, ako aj v prospech židovských podnikov a židovských sdružení možno konať len na viazaný účet príjemcu u niektorého peňažného ústavu uvedeného v sozname určenom Ministerstvom financií v dohode s Ústredným hospodárskym úradom. Tento soznam vyhlasuje Ministerstvo financií v Úradných novinách.
Platiteľ je povinný poukázať platby na viazaný účet u peňažného ústavu (§ 64, ods. 1), ktorý mu príjemca označí. Ak príjemca takýto peňažný ústav neoznačí, má sa platba složiť na viazaný účet u Poštovej sporiteľne.
Osoby (sdruženia osôb), uvedené v § 68, ods. 1, môžu zriaďovať u peňažných ústavov bezpečnostné schránky a uzavreté úschovy okrem depozitov podľa §§ 68 a 69 len s povolením Ústredného hospodárskeho úradu.
Výbery v hotovosti alebo poukazom z vkladov a účtov uvedených v § 73 nad mieru tam určenú sú prípustné bez osobitného povolenia Ústredného hospodárskeho úradu len, ak ide o dane, dávky, poplatky alebo iné záväzky voči štátu, samosprávnym sväzkom a verejnoprávnym poisťovacím ústavom, alebo ak ide o úhradu skutočných prevádzkových nákladov alebo platov za výkony, ktorých potreba bude dokázaná vyplácajúcemu peňažnému ústavu predložením dokladov. Správnosť týchto dokladov a potrebu úhrady prevádzkových nákladov ohľadom židovských podnikov (závodov) a domov, kde boli ustanovení dôverníci alebo dočasní správcovia, preskúmávajú a potvrdzujú títo. Výplaty na dane, dávky, poplatky a iné záväzky voči štátu, samosprávnym sväzkom a verejnoprávnym poisťovacím ústavom vykonajú ústavy (§ 73, ods. 1) priamo.
Prepustenie z verejných služieb, odškodnenie a zmena niektorých ustanovení o odpočivných a zaopatrovacích platoch.
(1) Zaopatrovacie platy pozostalých po zamestnancoch, ktorí si zvolili nárok na odpočivné platy podľa § 90, ods. 1, písm. b) a zomreli pred dovŕšením 60. roku veku, vymerajú sa podľa platných penzijných predpisov. Nárok na ne vznikne len, ak zamestnanec, splní povinnosť, uloženú v § 90, ods. 2. Zaopatrovacie platy sa vymerajú z penzijnej základne, ktorú má zamestnanec (manžel alebo otec) v deň prepustenia a podľa započitateľného času v tento deň, pričom platia ustanovenia § 95.
Zmena niektorých ustanovení o odpočivných a zaopatrovacích platoch.
(2) Poskytnutie odstupného vylučuje vydanie prevodnej sumy podľa predpisov o verejnoprávnom poistení a vrátenie penzijných príspevkov.
Všetky ustanovenia o najnižšom výmere odpočivných a zaopatrovacích platov neplatia pre osoby, na ktoré sa vzťahuje toto nariadenie, okrem prípadov, v ktorých podľa doteraz platných predpisov je určený najnižší ročný výmer nižší ako Ks 6600.- u odpočivných platov a u zaopatrovacích platov nižší ako Ks 6000.- ročne.
(3) Lehotu podľa ods. 1 a 2 môže na čas nevyhnutnej potreby predĺžiť vláda, a to všeobecne pre jednotlivé povolania alebo v jednotlivých prípadoch.
(1) Na lekáreň, odňatú podľa § 102 (v ďalšom texte "odňatá lekáreň"), môže Ministerstvo vnútra podľa voľného uváženia verejnou súťažou udeliť novému uchádzačovi koncesiu ako osobné právo na verejnú lekáreň. Ministerstvo vnútra vo výnimočných prípadoch môže udeliť takúto koncesiu aj uchádzačovi, u ktorého nie sú splnené predpoklady na klauzulovanie lekárnického diplomu.
(1) Pri udelení koncesie na verejnú lekáreň s osobným právom novému koncesionárovi podľa § 104, ods. 1, je tento povinný zaplatiť do Likvidačného lekárnického fondu prídelový príspevok. Výška prídelového príspevku sa určuje 25% ročného priemeru obratu, určeného podľa § 105, ods. 1.
(3) Osobe, ktorá nesplní v lehote podľa ods. 1 vykazovaciu povinnosť, vymenuje Ústredný hospodársky úrad kurátora (§ 16 vl. nar. č. 8/1928 Sb.z. a n.), ktorý majetok zistí a vykáže. Odmenu kurátora určí Ústredný hospodársky úrad na ťarchu vykázaného majetku.
(1) Osoby (sdruženia osôb) povinné vykazovacou povinnosťou podľa § 110 ods. 1 a 2, poťažne kurátor (§ 112, ods. 3), majú príslušnému úradu (§ 112, ods. 1) do 15 dní hlásiť každú zmenu (prírastok alebo úbytok) majetku, ktorá nastane v deň alebo po dni, kedy toto nariadenie nadobudne účinnosť, ak táto zmena presahuje rámec riadneho hospodárenia alebo pravidelného obchodného styku, poťažne nadobudnutie majetku v hodnote nad 5000 Ks, ak ku dňu uvedenému v § 110, ods. 1 nemaly nijaký majetok.
(2) Výkazy podľa ods. 1 sa podávajú štvormo na predpísanom úradnom tlačive.
(1) Zločinu sa dopúšťa a potresce sa žalárom do 5 rokov, kto nevykáže včas (§§ 112 a 113) svoj majetok, alebo kto podá výkaz svojho majetku v podstatných bodoch nepravdivý alebo neúplný.
Oneskorenú žiadosť alebo žiadosť, ku ktorej nie je pripojené potvrdenie o složení preddavku podľa § 120, ods. 2, treba z úradnej povinnosti odmietnuť.
(1) Ak žiadateľ v päťročnej lehote výkupnú cenu nezaplatil, alebo odstúpil od výkupu, súd o tom upovedomí Štátny pozemkový úrad.
(1) Ak žiadateľ výkupnú cenu zaplatil, alebo ak v prípade nezaplatenia Štátny pozemkový úrad nehnuteľnosť prevzal, útraty pokračovania spolu s útratami kurátora, okrem vlastných útrat strán (žiadateľa a pozemnoknižných záujemcov) a útrat ich právnych zástupcov, sú prednostnými položkami pri rozvrhu výkupnej ceny.
(1) Ak Nežid, ktorému by podľa predošlých ustanovení patril nárok na vydanie zisku, zomrel, vydanie zisku môžu žiadať dedičia.
(2) Ustanovenie ods. 1 neplatí, ak osoba, ktorá by bola dedila, je Židom.
(1) Ak nehnuteľnosť podlieha výkupu podľa hlavy II. (§§ 115 až 140), Nežid nemôže žiadať o vydanie zisku podľa tejto hlavy (§§ 141 až 149). V takomto prípade, ako aj vtedy, ak osoby uvedené v §§ 141 a 143 neuplatnia alebo nemôžu uplatniť právo na vydanie zisku, prechádza toto na štát.
Nárok na vydanie zisku podľa tejto hlavy (§§ 141 až 149) prislúcha len štátnym občanom Slovenskej republiky.
Výkon pozemkovej reformy na židovských poľnohospodárskych nehnuteľnostiach.
(4) Nevyčerpanú časť náhrady súd vradí a prikáže na tie verejnoprávne dane, dávky, poplatky a ich príslušenstvá - bez ohľadu na to, či obťažujú nehnuteľnosť alebo nie -, ktoré dlhuje osoba, ktorá bola vlastníkom nehnuteľnosti do prechodu podľa § 150 a ktoré neboly ani v poradí prednostnom, ani v poradí hypotekárnych veriteľov uspokojené a ktoré sa staly splatnými do dňa rozvrhového pojednávania.
(5) Ak Štátny pozemkový úrad zistí dotazom na príslušný okresný súd, daňový úrad, okresný úrad, prípadne aj iný úrad, že na vykúpených veciach viaznu práva tretích osôb, alebo ak zistí, že zaplateniu prekážajú iné dôvody, namiesto platenia složí výkupnú cenu do depozita okresného súdu s príslušným návrhom.
(1) Štátny pozemkový úrad vyzvanie podľa § 153, ods. 1 a výmer vydaný podľa § 156 doručí len osobe, ktorej nehnuteľnosť sa stala podľa § 150 vlastníctvom štátu, výmer vydaný podľa § 154, ods. 2 doručí len árendátorovi, poťažne nájomcovi, a výmer vydaný podľa § 162 doručí len vlastníkovi veci.
Dokiaľ poľnohospodárske nehnuteľnosti sa nestaly vlastníctvom štátu podľa § 150, ods. 1, alebo dokiaľ Štátny pozemkový úrad nedá súhlas k ich odpredaju podľa § 26 zákona č. 46/1940 Sl.z., vyrubuje a vyberá uvedený úrad ročne od vlastníka 20.- Ks z jedného hektaru ako príspevok v prospech Fondu, zriadeného podľa § 50 zákona č. 46/1940 Sl.z. Príspevok platí sa ročne vopred na celý kalendárny rok. Lesné oddelené majetky prevezme Ministerstvo hospodárstva - nakoľko doteraz tak neučinilo - do vlastnej odbornej správy, ktorá potrvá až do prevodu podľa § 150, ods. 1 alebo podľa § 26 zákona č. 46/1940 Sl.z.
a) prechádzajú dlžoby prevoditeľa na nežidovské sdruženie len, ak a nakoľko boly prihlásené podľa § 172;
(4) V lehote uvedenej v ods. 1 netreba složiť časť sumy, ktorá pripadá na dlžoby podniku súdom uznané a prejímateľom prevzaté. Prejímateľ nežidovských hypotekárnych požiadaviek môže prevziať dlžoby so súhlasom hypotekárneho veriteľa; u židovských hypotekárnych požiadaviek je oprávnený prevziať dlžoby aj bez takéhoto súhlasu. So súhlasom veriteľa môže prejímateľ prevziať aj iné než hypotekárne dlžoby podniku.
(8) zrušený od 16.11.1943.
(1) Ak ide o nehnuteľnosť Žida alebo židovského sdruženia, ktorá slúži úplne, alebo v prevažnej časti na prevádzku podniku, môže Ústredný hospodársky úrad nariadiť prevod nehnuteľnosti Židov a židovských sdružení s podnikom aj vtedy, ak vlastníkom nehnuteľnosti nie je majiteľ podniku.
(3) Ak by dodatočne vyšly najavo také skutočnosti, pre ktoré by nebolo došlo k nariadeniu prevodu nehnuteľnosti podľa ods. 1, Ústredný hospodársky úrad môže zrušiť svoje rozhodnutie o prevode nehnuteľnosti.
(1) Ak na nehnuteľnosti (§ 191, ods. 1) viaznu služobnosti, poťažne iné vecné bremená, číselne nevyjadrené, ktoré nebudú zachované, Ústredný hospodársky úrad určí vo výmere, uvedenom v § 196 kapitály, ktoré odpovedajú ich protihodnote podľa § 24 vládneho nariadenia č. 100/1933 Sb.z. a n.
(1) Nezachovanie príkazu podľa § 198 potresce ako priestupok okresný (štátny policajný) úrad zatvorením od 10 dní do 6 mesiacov a peňažným trestom od Ks 1000.- do Ks 500.000.-. Nevymožiteľný peňažný trest má sa premeniť na zatvorenie od 10 dní do 6 mesiacov.
Štátny pozemkový úrad môže i okrem prípadov uvedených v § 162 vykúpiť živý a mŕtvy poľnohospodársky inventár, ktorý slúži na obhospodarovanie poľnohospodárskych nehnuteľností a ktorý vlastníckym právom patrí Židom alebo židovským sdruženiam.
(2) Súd rozvrhne sumu, určenú podľa § 208 na veriteľov prevoditeľa. Tým cieľom po doručení výmeru o nútenom predaji predmetov uvedených v § 207 vyzve vyhláškou v Súdnom ústrednom oznamovateli veriteľov, aby v 15-dňovej lehote od uverejnenia prihlásili svoje požiadavky s udaním ich výšky, príslušenstiev, skutočností, na ktorých sa zakladajú, dôkazov, a či na predmetoch vnúteného predaja majú nejaké právo, a to pod následkami pominutia ich uspokojenia z rozvrhovanej sumy (§ 36 zák. č. 23/1928 Sb.z. a n.). Odpis vyhlášky doručí súd aj príslušnému daňovému úradu.
Ak by prejímateľ včas nesplnil podmienky uhradenia riadnej (obecnej) hodnoty (§ 208, ods. 2), môže mu Ústredný hospodársky úrad predmety odňať a previesť do vlastníctva iného uchádzača. Pôvodný prejímateľ je povinný uhradiť Ústredným hospodárskym úradom určenú sumu za opotrebenie predmetov a útraty pokračovania a zodpovedá za vzniklú škodu.
Pri Ústrednom hospodárskom úrade je zriadený Fond pre podporu vysťahovalectva Židov (v ďalšom texte "Fond"). Správu Fondu upravuje štatút, ktorý predloží do 30 dní odo dňa nadobudnutia účinnosti tohto nariadenia Ústredný hospodársky úrad vláde na schválenie.
O dôverníkoch a dočasných správcoch v priemyselných, obchodných a remeselných podnikoch.
(1) Dôverník nesmie používať iné označenie ako "dôverník".
(3) Odborné a záujmové organizácie (živnostenské spoločenstvá, obchodné grémiá a ich sväzy, obchodné a priemyselné komory, Ústredné sdruženie slovenského priemyslu a pod.) sú povinné v rámci svojej pôsobnosti bezplatne poskytnúť dôverníkovi rady a informácie, ak o to požiada.
Znášanie nákladov revízie, kontroly a ustálenia likvidačnej a obecnej hodnoty židovských a arizovaných podnikov, ako aj židovského majetku.
Pre pokračovanie cieľom vykonania ustanovení §§ 236 až 245, pokiaľ sa týka daňovníkov (poplatníkov) podľa § 237, ods. 1, suspendujú sa zákonné ustanovenia o zachovaní bankového a obchodného tajomstva.
Verejné úrady, ústavy, verejní notári a fyzické a právne osoby sú povinné pri vykonávaní tejto časti (§§ 236 až 249) spoluúčinkovať a dožiadania finančných úradov s najväčším urýchlením vybaviť.
(1) Tam, kde sa v právnych predpisoch, upravujúcich právne postavenie, poťažne právne pomery Židov, ktoré zostávajú naďalej v platnosti uvádza pojem "Žid", treba ním odo dňa nadobudnutia účinnosti tohto nariadenia rozumeť "Žida" podľa ustanovenia § 1.
(2) Tam, kde sa v tomto nariadení používa pojem "Nežid" (nežidovský), treba pod ním - okrem prípadu § 9 - rozumieť aj židovského miešanca.
Osobitné ustanovenia o účinnosti tohto nariadenia ohľadom niektorých osôb.
Vylúčenie sťažností na Najvyšší správny súd a domáhania sa nápravy pred štátnymi súdmi.
(1) Proti rozhodnutiam (opatreniam a pod.) vydaným podľa tohto nariadenia sa nepripúšťa sťažnosť na Najvyšší správny súd - okrem prípadov, uvedených v §§ 3, 5 a 167, ods. 3.
(1) Každý zamestnávateľ, ktorý zamestnáva Žida v deň, kedy toto nariadenie nadobudne účinnosť, je povinný do 1. októbra 1941 podať žiadosť o pracovné povolenie podľa § 43, pričom sa neberie zreteľ na žiadosti podané do nadobudnutia účinnosti tohto nariadenia.
Lehota k odovzdaniu preukazov, odňatých oprávnení a prepadnutie rádioprijímačov a zbraní.
(1) Zbrojné listy, rybolovné lístky, vodičské listy, pasy, preukazy na spôsob cestovných pasov a dočasné cestovné pasy, vydané Židom pred nadobudnutím účinnosti tohto nariadenia, strácajú platnosť a ich majitelia Židia, poťažne nežidovskí manželia židov, majú ich odovzdať na okresnom (štátnom policajnom) úrade, príslušnom podľa bydliska - osoby, ktoré nemajú bydliska, - na okresnom (štátnom policajnom) úrade, príslušnom podľa miesta pobytu, a to do 8 dní po nadobudnutí účinnosti tohto nariadenia, poťažne - nakoľko ide o cestovné - i dočasné - pasy (preukazy), po najbližšom návrate z cudziny.
Osobitná lehota na zriadenie viazaných účtov, úschov a vkladných knižiek.
(3) Tam, kde podľa § 1 vládneho nariadenia č. 326/1940 Sl.z. sa počítajú lehoty od poznámky zamýšľaného prevzatia, treba tieto lehoty počítať pri nehnuteľnostiach, na ktoré sa vzťahujú §§ 150 až 166, odo dňa určeného vyhláškou podľa § 150.
Zákon č. 108/1942 Sl.z. platí a nadobol účinnosť 24. júnom 1942; vykonajú ho všetci členovia vlády.
Zákon č. 24/1943 Sl.z. platí a nadobudol účinnosť 5. marcom 1943; vykonajú ho všetci členovia vlády.
Zákon č. 148/1943 Sl.z. nadobudol účinnosť 16. novembrom 1943; vykoná ho minister hospodárstva so zúčastnenými ministrami.
Nariadenie č. 8/1945 Sl.z. nadobudlo účinnosť 16. januárom 1945; vykoná ho minister hospodárstva.
Čl.1(Zavedený zákonom č. 108/1942 Sl.z.)
(1) Poľnohospodárske nehnuteľnosti, ktoré sa staly vlastníctvom slovenského štátu podľa § 150 ods. 1 nariadenia č. 198/1941 Sl.z., Štátny pozemkový úrad, ak s nimi nenaložil podľa ustanovení § 155 nariadenia č. 198/1941 Sl.z., môže dať do správy osobitnému fondu (§ 2).
(2) Nehnuteľnosti, ktoré sa staly vlastníctvom slovenského štátu (§ 1), prevezme do držby a úžitku štátu Štátny pozemkový úrad; kým sa tak nestane, platia ustanovenia § 153 ods. 2 nariadenia č. 198/1941 Sl.z.
(3) Ak nehnuteľnosť, ktorá sa stala vlastníctvom štátu podľa § 150 nariadenia č. 198/1941 Sl.z., je v árende (nájme) Žida alebo židovského sdruženia, Štátny pozemkový úrad môže zrušiť árendálny (nájomný) pomer výmerom hockedy bez výpovednej lehoty. Ináč platia ustanovenia §§ 154 a 163 nariadenia č. 198/1941 Sl.z.
Ustanovenia nariadenia č. 198/1941 Sl.z., pokiaľ odporujú zákonu č. 108/1942 Sl.z., neplatia.
Čl.2(Zavedený zákonom č. 24/1943 Sl.z.)
(1) Na žiadosť Štátneho pozemkového úradu okresný súd rozvrhne náhradu určenú podľa § 156 nar. č. 198/1941 Sl.z. Štátny pozemkový úrad k žiadosti pripojí výmer o určení náhrady a složí do súdneho depozitu náhradu s 5% úrokmi, počítanými odo dňa, kedy sa nehnuteľnosť stala vlastníctvom slovenského štátu podľa § 150 nar. č. 198/1941 Sl.z., do dňa složenia náhrady do súdneho depozitu.
(2) Na rozvrh podľa ods. 1 je príslušný okresný súd, v obvode ktorého je nehnuteľnosť, za ktorú sa má náhrada rozvrhnúť.
(3) Súd rozvrhne náhradu podľa ustanovení §§ 188 až 199 exekučného zákona, s odchýlkami uvedenými v tomto zákone.
(4) Prednostnou položkou pri rozvrhu náhrady je i hektárový príspevok, uvedený v § 166 nar. č. 198/1941 Sl.z., ktorý uplatní Štátny pozemkový úrad, a to v poradí za verejnými ťarchami.
(5) Ak predvolanie na deň pojednávania o poradí pozemnoknižnému veriteľovi, alebo osobe, ktorá bola vlastníkom nehnuteľnosti do prechodu vlastníctva podľa § 150 nar. č. 198/1941 Sl.z., nemohlo byť doručené, alebo do 15 dní od vypravenia nedošlo potvrdenie o doručení, súd im vymenuje opatrovníka a predvolanie, ako aj ďalšie usnesenia doručí opatrovníkovi. Opatrovník zastupuje účastníka, pre ktorého bol vymenovaný, kým sa tento o svoje zastúpenie nepostará. Odmena opatrovníka je prednostnou položkou pri rozvrhu náhrady.
Čl.3(Zavedený zákonom č. 24/1943 Sl.z.)
(1) Rozvrhom neuspokojený hypotekárny veriteľ a iné osoby vecne oprávnené môžu do 15 dní odo dňa právoplatnosti rozvrhového usnesenia požiadať súd, aby určil odhadnú cenu nehnuteľnosti, náhrada ktorej bola predmetom rozvrhu, a to ku dňu, kedy nehnuteľnosť stala sa vlastníctvom slovenského štátu podľa § 150 nar. č. 198/1941 Sl.z.
(2) Ak je určená odhadná cena vyššia než náhrada určená podľa § 156 nar. č. 198/1941 Sl.z., náhradou je odhadná cena.
(3) Rozdiel medzi odhadnou cenou určenou podľa § 2 zákona č. 24/1943 Sl.z. a náhradou určenou podľa § 156 nar. č. 198/1941 Sl.z. složí Štátny pozemkový úrad do súdneho depozitu do 15 dní odo dňa právoplatnosti odhadného usnesenia spolu s 5% úrokmi z rozdielu, počítanými odo dňa, kedy sa nehnuteľnosť stala vlastníctvom slovenského štátu podľa § 150 nar. č. 198/1941 Sl.z., do dňa složenia rozdielu, do súdneho depozitu.
Čl.4 (Zavedený zákonom č. 24/1943 Sl.z.)
Keď Štátny pozemkový úrad vyhovel povinnosti podľa § 1 ods. 1, súd na žiadosť Štátneho pozemkového úradu vloží vlastnícke právo podľa § 152 nar. č. 198/1941 Sl.z. a súčasne s vkladom vlastníckeho práva vymaže z úradnej povinnosti všetky vložené alebo zaznamenané ťarchové položky alebo poznámky, ak Štátny pozemkový úrad ohľadom týchto nepodá iný návrh.
Zdroj dôvodovej správy: Digitálna knižnica Národnej rady SR
Citácia nariadenia: ASPI - Automatizovaný systém právnych informácií (pre viac informácií kliknite SEM).
trovy konania judikatúra odvolanie náhrada trov konania dovolanie oslobodenie od súdnych poplatkov podielové spoluvlastníctvo exekúcia úroky z omeškania dedenie dokazovanie premlčanie ochrana osobnosti bezpodielové spoluvlastníctvo manželov náhrada škody verejné obstarávanie rekodifikácia súdne poplatky spotrebiteľ mediácia